कोतवाली के धनौरी गांव निवासी रामपाल प्रजापति ने कोतवाली में दी तहरीर में बताया कि कस्बे के पावर हाउस के पास दयाराम पुत्र देवीदीन रहता है। वह एक जन कल्याण उत्थान महिला शिक्षण सेवा संस्थान चलाता है। बताया दयाराम गांव के रामरतन विश्वकर्मा का रिश्तेदार है। चार माह पहले महिलाओं से समूह के नाम पर 5 हजार से लेकर 20 हजार रुपये तक जमा करवाए थे। आरोप लगाया कि उन लोगों ने समूह बनाकर बैंक से सभी को एक से 5 लाख रुपये तक का ऋण दिलाने को कहा। सभी से आधार कार्ड, पहचान पत्र और पासबुक मांगी।